**Ministru kabineta rīkojuma projekta „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” 3.punkts, kas nosaka, ka līdzekļus piešķir valsts pamatbudžeta apropriācijās neparedzētiem izdevumiem katastrofu un dabas stihiju seku novēršanai, to radīto zaudējumu kompensēšanai, valsts pārvaldes uzdevumu nodrošināšanai gadījumos, ja netiek izpildītas līgumsaistības un no sadarbības partnera tiek iekasēts vai ieturēts līgumsods vai procentu maksājums par saistību neizpildi, citiem neparedzētiem gadījumiem un valstiski īpaši nozīmīgiem pasākumiem. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Latvijas Republikas Augstākās tiesas Civillietu departamenta 2015.gada 28.decembra rīcības sēdes lēmumu atteikts ierosināt kasācijas tiesvedību sakarā ar Latvijas Republikas Ģenerālprokuratūras (turpmāk – Ģenerālprokuratūra) un Valsts policijas kasācijas sūdzībām par Rīgas apgabaltiesas Civillietu tiesas kolēģijas 2014.gada 4.jūnija spriedumu sabiedrības „Avleo group Ltd” prasībā pret Latvijas valsti par zaudējumu piedziņu. Ar Rīgas apgabaltiesas Civillietu tiesas kolēģijas 2014.gada 4.jūnija spriedumu no Latvijas valsts, Ģenerālprokuratūras un Valsts policijas personā, par labu sabiedrībai „Avleo group Ltd.” piedzīta zaudējumu atlīdzība 117 473,75 *euro* (viens simts septiņpadsmit tūkstoši četri simti septiņdesmit trīs *euro* un 75 centi) apmērā un tiesas izdevumi 799,17 *euro* (septiņi simti deviņdesmit deviņi *euro* un 17 centi) apmērā no katra –Ģenerālprokuratūras un Valsts policijas, kopā 119 072,09 *euro* apmērā.  Spriedumā prasītājai noteiktas tiesības saņemt no Latvijas valsts, Ģenerālprokuratūras un Valsts policijas personā, likumiskos 6 (sešus) % gadā no piespriestās summas 117 473,75 *euro* (viens simts septiņpadsmit tūkstoši četri simti septiņdesmit trīs *euro* un 75 centi) par laiku no 2010.gada 15.marta līdz sprieduma izpildei (izsoles dienai). Procentu aprēķinā izmantots pieņēmums, ka spriedums tiks izpildīts vēlākais 2016.gada 15.janvārī, tad procentu summa ir 41 151,24 *euro* un kopējā izmaksājamā summa ir 160 223,33 *euro*.  Ar 2016.gada 14.janvāra Ministru kabineta rīkojumu Nr.25 Ģenerālprokuratūrai piešķirti naudas līdzekļi 160 224 *euro* apmērā Rīgas apgabaltiesas 2014.gada 4.jūnija sprieduma lietā Nr.C27137210 izpildei.  Tā kā sabiedrība “Avleo Group Ltd” ir reģistrēta ārpus Latvijas, un Ģenerālprokuratūrai nebija ziņu par šīs juridiskās personas bankas norēķinu kontu, 2016.gada 8.janvārī prasītāja pārstāvim civillietā nosūtīta informācija par to, ka tiek veiktas darbības sprieduma izpildei ar lūgumu norādīt bankas norēķina kontu, uz kuru pārskaitāma piedzītā summa.  Ģenerālprokuratūrā 2016.gada 18.februārī elektroniski tika saņemta zvērināta advokāta Aināra Leičenko vēstule, kurā norādīts, ka ar tiesas spriedumu sabiedrībai “Avleo Group Ltd” piedzītā nauda pārskaitāma uz zvērināta advokāta Aināra Leičenko kontu a/s “DNB bankā”. Vēstulei ieskenētā veidā pievienota 2016.gada 20.janvāra pilnvara krievu valodā un tās tulkojuma uz latviešu valodu neapliecināta kopija.  Ar 2016.gada 19.februāra vēstuli zvērinātam advokātam Aināram Leičenko lūgts nekavējoties, bet ne vēlāk kā līdz 26.februārim, iesniegt pilnvaras oriģinālu vai tās atvasinājumu un pilnvaras tulkojumu, kas izgatavoti likumā noteiktajā kārtībā.  Ģenerālprokuratūrā 2016.gada 22.februārī saņemti zvērinātas tiesu izpildītājas Dainas Priednieces paziņojumi par pienākumu izpildīt tiesas nolēmumus izpildu lietā Nr.00301/075/2016 un izpildu lietā Nr.00299/075/2016.  Līdz 2016.gada 26.februārim Aināra Leičenko pilnvarojums, kas apliecina tiesības tiesas spriedumā noteiktos valsts budžeta līdzekļus pārskaitīt uz zvērināta advokāta kontu bankā Latvijā, Ģenerālprokuratūrā netika saņemts. Līdz ar to labprātīga sprieduma izpildes pabeigšana nebija iespējama prasītāja pārstāvja rīcības dēļ.  2016.gada 26.februārī ar 2016.gada 14.janvāra Ministru kabineta rīkojumu Nr.25 Ģenerālprokuratūrai piešķirtie naudas līdzekļi Rīgas apgabaltiesas 2014.gada 4.jūnija sprieduma lietā Nr.C27137210 izpildei pārskaitīti uz paziņojumos par pienākumu izpildīt tiesas nolēmumu norādīto depozīta kontu, vienlaikus informējot zvērinātu tiesu izpildītāju par to, ka labprātīga sprieduma izpilde nav pabeigta prasītāja pārstāvja rīcības dēļ, un to, ka saskaņā ar 2016.gada 14.janvāra Ministru kabineta rīkojuma Nr.25 anotāciju aprēķins ietver zaudējumu atlīdzību, tiesas izdevumus no Ģenerālprokuratūras un Valsts policijas un likumisko procentu aprēķinu līdz 2016.gada 15.janvārim.  Ģenerālprokuratūrā 2016.gada 3.martā saņemti zvērinātas tiesu izpildītājas aprēķini samaksai, kas likumā noteiktajā kārtībā tika pārsūdzēti tiesā.  Ar Rīgas pilsētas Ziemeļu rajona tiesas 2016.gada 8.aprīļa lēmumu Ģenerālprokuratūras sūdzība par aprēķiniem izpildu lietā Nr.00299/075/2016 un izpildu lietā Nr.00301/075/2016 daļēji apmierināta.  Tiesa nolēma atzīt izpildu lietā Nr.00299/075/2016 aprēķinā Nr. 01566/075/2016-APR 4. un 5.punktā noteikto amata atlīdzības taksi procentos par prettiesisku, atzīt izpildu lietās Nr.00299/075/2016 un Nr.00301/075/2016 aprēķinā Nr. 01565/075/2016-APR 4.punktā noteikto amata atlīdzības taksi procentos par prettiesisku, atzīt izpildu lietā Nr.00301/075/2016 aprēķinā Nr.01564/075/2016-APR 4.punktā noteikto amata atlīdzības taksi procentos par prettiesisku.  Pārējā daļā – par sprieduma izpildes izdevumu segšanu piedzinējam, par likumisko procentu aprēķina atzīšanu par prettiesisku un naudas līdzekļu sadali saskaņā ar anotāciju - Ģenerālprokuratūras sūdzība noraidīta.  Ar Rīgas apgabaltiesas Civillietu tiesu kolēģijas 2016.gada 28.jūnija lēmumu (pilns lēmums sastādīts 2016.gada 30.jūnijā) Rīgas pilsētas Ziemeļu rajona tiesas 2016.gada 8.aprīļa lēmums atstāts negrozīts.  Ģenerālprokuratūrā 2016.gada 18.jūlijā saņemti zvērinātas tiesu izpildītājas aprēķini Nr.05429/075/2016-APR, Nr.05430/075/2016-APR, Nr.05431/075/2016-APR, saskaņā ar ko izpildu lieta Nr.00301/075/2016 pabeigta ar izpildi, bet izpildu lietā Nr.00299/075/2016 parādniekam - sabiedrībai “Avleo Group Ltd” Rīgas apgabaltiesas Civillietu tiesas kolēģijas 2014.gada 4.jūnija sprieduma izpildei jāsamaksā atlikusī parāda pamatsumma 490,38 *euro*, veicot likumisko 6% aprēķinu par laiku no 2016.gada 27.februāra līdz parāda samaksas dienai.  Procentu aprēķinā izmantots pieņēmums, ka spriedums tiks izpildīts vēlākais 2016.gada 23.augustā, tad procentu summa ir 14,39 *euro* un kopējā izmaksājamā summa ir 504,77 *euro.*  Izpildu lietā Nr.00300/075/2016 Valsts policijai jāveic sprieduma izpildes un valsts nodevas samaksa kopā 948,22 *euro*.  Valsts pārvaldes iekārtas likuma 10.panta desmitā daļa paredz, ka valsts pārvaldi organizē pēc iespējas efektīvi, tāpēc, ievērojot šo principu, būtu tikai racionāli, ja spriedumu izpilda viena institūcija.  Likuma „Par izziņas iestādes, prokuratūras vai tiesas nepamatotas vai nelikumīgas rīcības rezultātā nodarīto zaudējumu atlīdzināšanu” (turpmāk – Zaudējumu atlīdzināšanas likums) 2. un 3.pantā noteikts zaudējumu atlīdzināšanas tiesiskais pamats un zaudējumu atlīdzināšanas gadījumi. Privāto tiesību juridiska persona nav Zaudējumu atlīdzināšanas likuma subjekts, un tas neparedz tiesisko regulējumu zaudējumu atlīdzināšanai sakarā ar nepamatoti arestēto mantu pirmstiesas kriminālprocesā.  Valsts pārvaldes iekārtas likuma 44.panta pirmās daļas 1.punkts nosaka, ka mantiskos zaudējumus, kas nodarīti trešajai personai, atlīdzina no valsts budžeta, kad deleģēšana ir noteikta ar likumu. Arī Valsts pārvaldes iestāžu nodarīto zaudējumu atlīdzināšanas likuma 1.pants, 24.panta pirmā un otrā daļa paredz zaudējumu atlīdzinājumu no valsts pamatbudžeta.  Tā kā minētajos normatīvajos aktos nav paredzēta kārtība, kādā privāto tiesību juridiskām personām sakarā ar nepamatota kriminālprocesa rezultātā nodarītiem zaudējumiem personām izmaksājama mantiskā kompensācija, kā arī sprieduma izpildes izdevumi, un ne Valsts policijas, ne Ģenerālprokuratūras budžetā šādi līdzekļi nav paredzēti, tiesas sprieduma izpildei piešķirami līdzekļi no valsts budžeta programmas „Līdzekļi neparedzētiem gadījumiem”.  Rīkojuma projekts paredz uzdot Finanšu ministrijai piešķirt Ģenerālprokuratūraino valsts budžeta programmas „Līdzekļi neparedzētiem gadījumiem” 1453 *euro*, lai nodrošinātu tiesas sprieduma izpildi un ar sprieduma izpildi saistīto izdevumu samaksu. |
| 3. | Projekta izstrādē iesaistītās institūcijas | Tieslietu ministrija, Ģenerālprokuratūra. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2016.** | | Turpmākie trīs gadi (*euro*) | | |
| **2017.** | **2018.** | **2019.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 1453 | 0 | 0 | 0 |
| 2.1. valsts pamatbudžets | 0 | 1453 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | -1453 | 0 | 0 | 0 |
| 3.1. valsts pamatbudžets | 0 | -1453 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
| 1453 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Rīgas apgabaltiesas Civillietu tiesas kolēģijas 2014.gada 4.jūnija spriedums, zvērinātas tiesu izpildītājas D.Priednieces aprēķini Nr.05429/075/2016-APR, Nr.05430/075/2016-APR, Nr.05431/075/2016-APR. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumus sedz no valsts budžeta programmas 02.00.00 „Līdzekļi neparedzētiem gadījumiem”. | | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija un Ģenerālprokuratūra. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta izpilde neietekmē iesaistīto institūciju funkcijas un uzdevumus.  Rīkojuma projekta izpilde neietekmē valsts pārvaldes institucionālo sistēmu. |
| 3. | Cita informācija | Nav. |

*Anotācijas II, IV, V un VI sadaļa – rīkojuma projekts šīs jomas neskar.*

Iesniedzējs:

tieslietu ministrs Dzintars Rasnačs

11.08.2016. 13:09

1401

L.Berga

67036804, Linda.Berga@tm.gov.lv